OpenLLM-France/wikimedia huggingface dataset:
# 275 aC

El 275 aC va ser un any del calendari romà prejulià. En aquell temps, era conegut com a any del consolat de Dentat i Lèntul (o, més rarament, any 479 ab urbe condita o de la fundació de la ciutat). L'ús del nom «275 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Àsia Menor

* Antíoc I Soter, rei selèucida, era a Síria i retorna a l'Àsia Menor per fer front als gàlates que assolaven la regió, i els derrota completament a l'anomenada «batalla dels Elefants».

### Antiga Roma

* Aquest any són elegits cònsols a Roma Mani Curi Dentat i Luci Corneli Lèntul.
* Batalla de Benevent, l'última batalla lliurada entre les forces de Pirros de l'Epir (amb els seus aliats samnites) i la República Romana, dirigida pel cònsol Mani Curi Dentat. Es va lliurar a prop de Benevent, al sud d'Itàlia durant la Quarta guerra samnita en les anomenades Guerres pírriques, i va ser l'inici de la posterior expansió romana.
* Pirros va abandonar la Magna Grècia i la va deixar als romans, i va marxar cap a l'Epir, emportant-se 8.000 soldats d'infanteria i 500 de cavalleria.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Justí. Justini Historiarum Philippicarum, XVII, 2
* ↑ Sext Aureli Víctor. De Viris illustribus Urbis Romae, XXXIV, 3
* 1 2 Plutarc. Vides paral·leles: Pirros, XII, 25
# Montegut

Montegut és una població dels Estats Units a l'estat de Louisiana. Segons el cens del 2000 tenia 1.803 habitants.

## Demografia

Segons el cens del 2000, Montegut tenia 1.803 habitants, 592 habitatges, i 461 famílies. La densitat de població era de 156,1 habitants/km².
Dels 592 habitatges en un 40,9% hi vivien nens de menys de 18 anys, en un 60,1% hi vivien parelles casades, en un 12% dones solteres, i en un 22% no eren unitats familiars. En el 17,7% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,04 i el nombre mitjà de persones que vivien en cada família era de 3,42.
Per edats la població es repartia de la següent manera: un 31,6% tenia menys de 18 anys, un 10% entre 18 i 24, un 30% entre 25 i 44, un 19,5% de 45 a 60 i un 8,9% 65 anys o més.
L'edat mediana era de 32 anys. Per cada 100 dones de 18 o més anys hi havia 98,6 homes.
La renda mediana per habitatge era de 32.107 $ i la renda mediana per família de 33.603 $. Els homes tenien una renda mediana de 27.083 $ mentre que les dones 17.813 $. La renda per capita de la població era de 10.836 $. Entorn del 16,4% de les famílies i el 22,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Montegut». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Montegut». American Fact Finder. Oficina del Cens dels Estats Units, 12-01-2010.
# Els Domenys

Els Domenys o els Domenges és un despoblat de l'antic terme d'Alforja. Ferran Jové l'anomena «els Diumenges».
Va quedar despoblat al segle xix. Actualment, la major part d'aquesta partida de terra és al municipi de Botarell, i una petita porció és al terme de Les Borges del Camp. El territori formava part de la senyoria dels Arcs, ja que era dins de les terres de Pere dels Arcs per herència de la seva mare Romeva d'Alforja. A la mort de Pere dels Arcs, les terres van passar a l'abadessa de Bonrepòs el 1241, probablement filla seva, i l'arquebisbe de Tarragona Pere d'Albalat les va comprar el 1243. El mateix Albalat n'adquirí els drets de la monarquia a canvi de perdonar un deute a Jaume I. El 1339 formava part de la Comuna del Camp i el 1406 va ajudar a la construcció de les muralles de Cambrils.
Al cens de Pere el Cerimoniós, fet amb motiu de les Corts celebrades a Cervera l'any 1359, era un nucli de població amb 27 focs, cens que recollia els habitants de tots els llogarrets de l'entorn.

## Referències

* 1 2 «Els Domenys». Gran Enciclopèdia Catalana. Barcelona: Grup Enciclopèdia Catalana.
* 1 2 Anguera, Pere. Història dels pobles del Baix Camp. Reus: Reus Diari, 1989, p. 67.
* 1 2 3 Jové Hortoneda, Ferran. Toponímia de Les Borges del Camp i del seu terme municipal. Reus: Associació d'Estudis Reusencs, 1981, p. 53. ISBN 8460021874.
# Bigoti (humans)

El bigoti, bigot o mostatxo són els pèls que creixen en la regió de la cara de sota el nas fins al llavi superior dels humans. Amb l'edat, en general, hi ha més pèls. Els homes tenen el bigoti més poblat. Les dones tenen menys pèls i se'l solen depilar o tenyir perquè no es noti ni es vegi. Hi ha homes que el rasuren o bé que el deixen llarg.

## Etimologia del mot bigoti

L'expressió saxona Bye Gode ("Per Déu!") era usada com a jurament en diversos punts de l'Europa dels segles xvi i xvii, etapa històrica en què la Casa d'Àustria de Castella estant governava els Països Baixos. Se suposa que els militars deien aquesta imprecació o jurament en moments d'una certa tensió i que l'acompanyaven amb una estirada nerviosa dels pèls del mostatxo. Els militars provinents de la península, que convivien amb els dels Països Baixos, van atribuir l'expressió al gest i després el gest al mostatxo, que van començar a anomenar bigote (en castellà) i bigode (en portuguès). El mot va passar en català com a "bigoti" o "bigot".

## Referències

* 1 2 3 «bigoti | enciclopèdia.cat». GEC. [Consulta: 25 juny 2021].
# Harper's Bazaar

Harper's Bazaar és una revista de moda. Des del seu inici l'any 1867 com la primera revista de moda dels Estats Units, les pàgines de Harper's Bazaar han comptat amb importants col·laboradors com Carmel Snow, Carrie Donovan, Liz Tilberis i brillants fotògrafs com Man Ray, Richard Avedon, Inez Van Lamsweerde i Patrick Demarchelier.
Es publica a 18 països a part dels Estats Units: Austràlia, República Txeca, Grècia, Hong Kong, Indonèsia, Japó, Corea del Sud, Xile, Colòmbia, Mèxic, Veneçuela, Lituània, Singapur, Taiwan, Tailàndia, Turquia, Rússia i el Regne Unit.

## Referències

* ↑ Georgievska, Marija. «Harper's Bazaar is one of the oldest American fashion magazines first published in 1867», 27-12-2016.
* ↑ Derujinsky, Gleb; Derujinsky, Andrea; Ford, Eileen. Capturing fashion: Derujinsky. París: Flammarion, 2016. ISBN 978-2-08-020273-4.
* ↑ Minot, Lacey «Harper's Bazaar, premier magazine de mode». West 86th: A Journal of Decorative Arts, Design History, and Material Culture, vol. 27, 1, 01-03-2020, pàg. 137–142. DOI: 10.1086/711201. ISSN: 2153-5531.

## Vegeu també

* Harper's Magazine

## Enllaços externs

* Pàgina web de Harper's Bazaar (anglès)
# 281 aC

El 281 aC va ser un any del calendari romà prejulià. A la República i a l'Imperi Romà es coneixia com l'Any del Consolat de Barbula i Filip (o també any 473 ab urbe condita). La denominació «281 aC» per a aquest any s'ha emprat des de l'edat mitjana, quan el calendari Anno Domini va ser el mètode prevalent a Europa per a anomenar els anys.

## Esdeveniments
### Àsia Menor

* Darrera batalla dels diàdocs a Curopedi (Lídia). Hi lluiten els exèrcits de Lisímac i Seleuc. Lisímac és derrotat i mort, i Seleuc s'apodera dels seus dominis.
* Arsínoe, esposa de Lisímac, fuig a Efes, i des d'allà a Cassandrea, a la Península Calcídica, on es fa forta amb els seus fills.

### República de Roma

* Consolat de Luci Emili Barbula i Quint Marci Filip.
* Marci Filip fa la guerra contra els etruscs i celebra un triomf un 1 d'abril, per la seva victòria.
* La ciutat de Tàrent crida a Pirros, rei de l'Epir, perquè l'ajudi en la guerra contra els romans.
* Tàrent no havia acceptat els termes de la pau que havia ofert l'ambaixador romà Postumi, i Roma envia al cònsol Bàrbula amb la mateixa oferta de pau. Els tarentins rebutgen l'oferta esperant Pirros. Bàrbula fa la guerra als tarentins i els derrota i ocupa algunes ciutats. Tàrent, buscant un acord, nomena general en cap a Agis, cap del partit pro-romà, però arriba Cinees, ministre de Pirros, que anul·la l'elecció, i després Miló amb l'avançada de les forces del rei. Aconsegueix reduir Bàrbula a les muntanyes mentre la flota tarentina ataca per mar. Bàrbula protegeix les seves tropes col·locant els presoners com a escuts humans. Se'n va sortir sense danys.

## Necrològiques

* Sardes: Lisímac de Tràcia, rei de Tràcia i Macedònia, mort per Malacó en la batalla de Curopedi.
* Setembre, Lisimàquia: Seleuc I Nicàtor, assassinat per Ptolemeu Ceraune, en revenja perquè no li havia entregat la corona d'Egipte que li havia promès.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Apià. Història de Roma, IX, 62
* ↑ Poliè el Macedoni. Στρατηγήματα, VIII, 57
* ↑ Fasti
* 1 2 Smith, William (ed.). «Philippus, Marcius». A Dictionary of Greek and Roman biography and mythology. [Consulta: 20 març 2023].
* 1 2 Joan Zonaràs. Compendi d'Història, VIII, 2
* 1 2 Memnó d'Heraclea. Història, C, 8
# Fol·licle pilós

El fol·licle pilós és la part de la pell que permet al cabell o al pèl de créixer, es troba en els mamífers. El procés de creixement del cabell es produeix en diferents etapes seqüencials. La primera etapa s'anomena anàgena i és la fase de creixement actiu, telògena és l'etapa de repòs, catàgena és la fase de regressió del fol·licle pilós, exògena és la fase de despreniment del pèl o cabell i, finalment, cenògena és la fase en què el fol·licle pilós està buit (per després retornar a la primera etapa).
Les diferències en la forma del fol·licle pilós del cabell determinen les diferències ètniques observades en el seu aspecte, longitud i textura del cabell.
Hi ha moltes malalties humanes en què les anomalies en l'aspecte, la textura o el creixement del cabell són signes primerencs de malaltia local del fol·licle pilós o d'una malaltia sistèmica. Les malalties ben conegudes del fol·licle pilós inclouen l'alopècia o la caiguda del cabell, l'hirsutisme o l'excés de creixement del pèl.

## Estructura

Dins dels fol·licles existeixen glàndules sebàcies.
A la base del fol·licle hi ha una estructura petita anomenada papil·la (està format principalment per teixit conjuntiu i un bucle capil·lar). És aquí on tenen origen les cèl·lules que formen part del cabell. La papil·la té forma de con i sobresurt cap al bulb del cabell en creixement.
Té el múscul erector del pèl com a estructura associada, que uneix la part baixa del fol·licle pilós amb l'epidermis i que ens permet posar la "pell de gallina" en rebre un senyal nerviós involuntari.

## Referències

* 1 2 Blume-Peytavi, Ulrike. Hair growth and disorders. Berlín: Springer, 2008. ISBN 9783540469117. OCLC 272298782.
* ↑ Gilhar, Amos; Etzioni, Amos; Paus, Ralf «Alopecia areata». The New England Journal of Medicine, 366, 16, 19-04-2012, pàg. 1515–1525. DOI: 10.1056/NEJMra1103442. ISSN: 1533-4406. PMID: 22512484.
* ↑ Redondo, Marc «¿Por qué se nos pone la piel de gallina?». Tiempo.com, 29-01-2018 [Consulta: 15 novembre 2020].
# Djalma Feitosa Dias

Djalma Feitosa Dias (Santos, 9 de desembre de 1970), més conegut com a Djalminha, és un exfutbolista brasiler, que jugava de migcampista atacant.
Es va formar a les categories inferiors del Clube de Regatas do Flamengo. Després va passar pel Guarani Futebol Clube i Sociedade Esportiva Palmeiras, on va rebre el premi al millor jugador del campionat, entregat per la revista Placar. Entremig, va viure una curta aventura al Shimizu S-Pulse japonés.
S'incorpora al Deportivo de La Corunya el juliol de 1997. Prompte es faria un dels jugadors més destacats de l'esquadra gallega i una de les peces clau del campionat de lliga de la temporada 99/00. Però, a poc a poc va ser desplaçat per Juan Carlos Valerón. Un incident amb l'entrenador deportivista, Javier Irureta, va posar pràcticament el punt final del brasiler a La Corunya. Va ser cedit a un club austríac, i després traspassat al Club América, on va penjar les botes el 2004.
El 2008 va retornar al Deportivo per jugar amb l'equip de futbol indoor, on es va retrobar amb altres artífexs del títol de Lliga, com Donato, Fran, Songo'o o Naybet.

## Selecció

Djalminha va ser 14 vegades internacional amb Brasil i va marcar sis gols. Va formar part del combinat del seu país que va guanyar la Copa Amèrica del 1997.

## Títols
### Clubs

* Copa do Brasil: 1990
* Campionat carioca: 1991
* Campionat brasiler de futbol: 1992
* Campeonato Paulista: 1996
* Primera divisió: 1999-2000
* Copa del Rei: 2001-02
* Supercopa d'Espanya: 2000, 2002
* Bundesliga d'Austria: 2002-03

### Selecció

* Copa Amèrica: 1997

### Individual

* Bola de Ouro: 1996

### Futbol Indoor

* Copa del Món Indoor: 2006
* MVP Copa del Món Indoor: 2006
* Lliga espanyola: 2007-08
* Copa d'Espanya: 2007-08

## Referències

* ↑ Rocha, Fabio. «Djalminha e sua passagem pelo Guarani» (en portuguès brasiler). O Curioso do Futebol, 12-09-2022. [Consulta: 9 juliol 2023].
* ↑ «Todos os Vencedores da Bola de Prata Placar» (en portuguès brasiler). Imortais do Futebol, 14-11-2022. [Consulta: 9 juliol 2023].
* 1 2 «Depois do Japão, Espanha e Austria, Djalminha vai jogar no México. Foi contratado pelo América» (en portuguès brasiler). Fellegger, 12-07-2004. [Consulta: 9 juliol 2023].
* ↑ Bouzas, Fabián. «Djalminha y Javier Irureta; anatomía de un cabezazo» (en castellà). La Voz de Galicia, 01-05-2018. [Consulta: 9 juliol 2023].
* ↑ Centeno, Alexandre. «Djalminha guía a los veteranos a su segunda Liga indoor» (en castellà). La Voz de Galicia, 08-05-2010. [Consulta: 9 juliol 2023].
* ↑ «Djalminha: "Mi objetivo era divertirme y divertir; lo logré y el resto me da igual"» (en castellà). El Mundo, 14-11-2022. [Consulta: 9 juliol 2023].
# Casa de Pineta

La Casa de Pineta és un edifici catalogat com a patrimoni situat a la vall de Pineta dins del terme municipal de Bielsa. Va ser creat com a sanatori antituberculós el 20 de juny de 1931 a partir d'un projecte aquitectònic de Joaquim Porqueras.
La construcció de l'edifici va ser iniciativa de l'empresa Sanatorios del Pirineo Aragonés SA, fundada pel metge tisiòleg Isaac Nogueras, nascut a la comarca del Sobrarb, que també va fundar el sanatori de Boltanya.
Durant la Guerra Civil espanyola va servir com a quarter de la 43a Divisió de l'Exèrcit Popular de la República i va ser bombardejat i destruït el 1938. El 1948 va ser adquirit per la Mútua L'Aliança però no va arribar a reformar-lo.
El 1964 el va comprar l'Escola Pia de Catalunya i el va convertir en una casa de colònies que encara avui està activa i també funciona com a alberg. Inicialment es va anomenar Casa Jordi Turull en homenatge a l'escolapi que havia mort el 1963 en un accident de muntanya pujant al Mont Perdut si bé després va canviar de nom fins a tenir l'actual.

## Referències

* ↑ Lorente Fernández, Jose Antonio «Catálogo patrimonio arquitectónico. Albergue de Pineta (antiguo sanatorio de Pineta)». Plan General de Ordenacion Urbana de Bielsa, 2018, p.6. Arxivat de l'original el 2021-11-23 [Consulta: 23 novembre 2021].
* 1 2 Sánchez Lanaspa, Sergio. «Reportaje histórico: 1931 - Sanatorios del Pirineo aragonés» (en castellà). Pirineo Digital, 31-10-2018. [Consulta: 23 novembre 2021].
* ↑ «Projecte del sanatori de Pineta i crònica de les colònies.». Arxiu Provincial Escola Pia de Catalunya, 16-07-2012. [Consulta: 23 novembre 2021].
* ↑ Carrizosa, Glòria «Les colònies Jordi Turull celebren en seu 30è aniversari». Catalunya Cristiana, 31-03-1994 [Consulta: 18 març 2015].
* ↑ «Colònies Jordi Turull: 50 anys educant en el lleure». EPC. Escola Pia de Catalunya. Arxivat de l'original el 2015-04-02. [Consulta: 18 març 2015].
* ↑ «Jordi Turull i Sanahüja (Terrassa, 5/05/1932 - Mont Perdut, 9/07/1963)». Arxiu Provincial de l'Escola Pia de Catalunya, 09-07-2013. [Consulta: 9 febrer 2025].
# 2M1207

2M1207 és una estrella nana marró de tipus espectral M8, descoberta per John Gizis el 2001. La seva edat és d'uns 10 milions d'anys i la seva massa, estimada per models teòrics, és de 0.025 masses solars.
Pertany a l'associació estel·lar de TW Hydrae (TWA).
Té un planeta, anomenat 2M1207 b, observat directament per imatge. Va ser descobert per Gael Chauvin i col·laboradors.
       Nom Massa (M$_J$) Semieix major (ua) b 3–10 40.6 ± 1.3

## Referències

* 1 2 3 Jonathan Gagné «BANYAN. VII. A new population of young substellar candidate members of nearby moving groups from the BASS survey». The Astrophysical Journal Supplement Series, 2, 21-08-2015, pàg. 33. DOI: 10.1088/0067-0049/219/2/33.
* 1 2 Afirmat a: Enciclopèdia Extrasolar Planets. Llengua del terme, de l'obra o del nom: anglès.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 Beate Stelzer «X-shooter spectroscopy of young stars with disks». Astronomy and Astrophysics, 26-11-2019, pàg. A46. DOI: 10.1051/0004-6361/201935745.
* ↑ David Rodriguez «The solar neighborhood. XXXIII. Parallax results from the CTIOPI 0.9 m program: trigonometric parallaxes of nearby low-mass active and young systems» (en anglès). Astronomical Journal, 4, 14-03-2014, pàg. 85. DOI: 10.1088/0004-6256/147/4/85.
* ↑ Jacqueline Faherty «The lowest-mass member of the {beta} Pictoris moving group» (en anglès). Letters of the Astrophysical Journal, 2, 13-05-2010, pàg. 165–170. DOI: 10.1088/2041-8205/715/2/L165.
# Lillie

Lillie és una població dels Estats Units a l'estat de Louisiana. Segons el cens del 2000 tenia 139 habitants.

## Demografia

Segons el cens del 2000, Lillie tenia 139 habitants, 54 habitatges, i 36 famílies. La densitat de població era de 28 habitants/km².
Dels 54 habitatges en un 25,9% hi vivien nens de menys de 18 anys, en un 53,7% hi vivien parelles casades, en un 13% dones solteres, i en un 31,5% no eren unitats familiars. En el 29,6% dels habitatges hi vivien persones soles el 20,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,24.
Per edats la població es repartia de la següent manera: un 20,9% tenia menys de 18 anys, un 13,7% entre 18 i 24, un 23,7% entre 25 i 44, un 24,5% de 45 a 60 i un 17,3% 65 anys o més.
L'edat mediana era de 39 anys. Per cada 100 dones de 18 o més anys hi havia 100 homes.
La renda mediana per habitatge era de 29.167 $ i la renda mediana per família de 40.000 $. Els homes tenien una renda mediana de 28.750 $ mentre que les dones 21.250 $. La renda per capita de la població era de 14.404 $. Entorn del 5% de les famílies i el 10,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lillie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Lillie». American Fact Finder. Oficina del Cens dels Estats Units, 12-01-2010.
# Els Supersònics

Els Supersònics (The Jetsons) va ser una sèrie de televisió animada creada per William Hanna i Joseph Barbera creada en 1962 i molts creuen que és la versió futurista dels Picapedra. Però encara que es demostrin similituds, els personatges i aventures són molt diferents. Es va doblar al valencià per al Canal 9.

## Referències

* 1 2 «Avui. 17/8/1998.». [Consulta: 13 juliol 2023].
* ↑ Novak, Matt. «50 Years of the Jetsons: Why The Show Still Matters» (en anglès). [Consulta: 22 gener 2021].
# Eugenio Amorós Sirvent

Eugenio Amorós Sirvent (València, ca.1862 - ?, segle XX) fou un professor i compositor valencià.
Eugenio Amorós Sirvent va néixer a Bétera, una població molt pròxima a València, el 1862. Era el menor de quatre germans, entre ells Amancio Amorós, també músic i professor.
La primera dada que coneixem sobre aquest músic és que el 12 d'octubre de 1871 va ingressar com a escolà a la catedral de València, quan tenia 9 anys. Sembla que va exercir com a professor de música tota la seva vida a l'escola de Sant Josep dels pares jesuïtes.

## Obres

* A la lid, caballeros de Cristo.
* Adiós, ilustre José.
* Bendita sea tu pureza.
* Bendita tú mil veces.
* Circuncidan y ofrecen.
* Dejar decide la compañía.
* Dios excelso.
* Dominus regit me.
* Dulcísimo y amabilísmo.
* Es verdad que el mundo.
* Escuela de perfección.
* Ferviente elevemos al cielo la voz.
* Oh bella esperanza mía.
* Oh sol de mis amores.
* Panis angelicus.
* Pues sois ave.
* Pues sois el más celebrado.
* Virgen de Gracia bendita.
* Volcán de amor.

## Referències

* 1 2 3 4 LÓPEZ-CALO, José. «Amorós Sirvent, Eugenio». Diccionario de la Música Española e Hispanoamericana. Madrid: SGAE, 1999-2002, vol. 1, p. 421.
# Frantxeska da Rimini

Francesca da Rimini és una òpera en dos actes de Serguei Rakhmàninov, amb llibret de Modest Ilyich Txaikovski. S'estrenà al Teatre Bolxoi de Moscou l'11 de gener de 1906. No s'ha estrenat a Catalunya.

## Vegeu també

* Llista d'òperes més importants
# Bulbul d'Aceh

El bulbul d'Aceh (Pycnonotus snouckaerti) és una espècie d'ocell de la família dels picnonòtids (Pycnonotidae). És endèmic de la província indonèsia d'Aceh, al nord de l'illa de Sumatra. Els seus hàbitats principals són els boscos tropicals i subtropicals de frondoses humits de les terres baixes i de l'estatge montà, els matollars humits i d'altura tropicals i subtropicals, les terres llaurades i les àrees forestals fortament degradades. El seu estat de conservació es considera en perill d'extinció.

## Referències

* ↑ «Bulbul d'Aceh». Cercaterm. TERMCAT, Centre de Terminologia. Rev. 2 novembre 2023 (català)
* ↑ «Bulbuls» (en anglès). IOC World Bird List Version 13.2. International Ornithologists' Union, 01-07-2023. [Consulta: 2 novembre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 622. ISBN 978-84-16728-37-4.
* ↑ BirdLife International. «Aceh Bulbul. Pycnonotus snouckaerti» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. [Consulta: 2 novembre 2023].